"મને આ તક વધારે યોગ્ય લાગી. આના કારણે લોકોને શુદ્ધ તેમજ સાત્વિક ખોરાક મળે છે તેટલું જ નહીં પરંતુ તે આજના દોડધામ ભરેલાં જીવનમાં લોકોને શુદ્ધ ખોરાક લેવાની ટેવ પણ પાડે છે. કોલ્ડ પ્રેસ્ડ જ્યુસ એ સામાન્ય જ્યુસ કરતાં 30થી 35 ટકા વધારે આરોગ્યપ્રદ હોય છે કારણ કે તેમાં ઔદ્યોગિક મશિનો દ્વારા ફળોને ગરમી વિના વધારે ભારપૂર્વક છૂંદવામાં એટલે કે ક્રશ કરવામાં આવે છે. જેના કારણે આ જ્યુસમાં ફળોની શુદ્ધતા જળવાઈ રહે છે જે મિક્સરમાં ક્રશ કરવામાં આવતા ફળોમાં જળવાતી નથી. આ પદ્ધતિમાં ફળોમાં રહેલા એન્ઝાઇમ અકબંધ રહે છે. આના કારણે ખેડૂતોને પણ ફાયદો થાય છે કારણ કે અમે સીધા તેમની પાસેથી ફળોની ખરીદી કરીએ છીએ અને તેના કારણે રોજગારીની તકો પણ ઊભી થાય છે."